b"\n_START_ARTICLE_\nAdarnases I de Tao\n_START_SECTION_\nBiografia\n_START_PARAGRAPH_\nAdarnases Bagrationi era el fill de Vasak Bagratuni, un pr\xc3\xadncep de la fam\xc3\xadlia reial d'Arm\xc3\xa8nia que es va exiliar a Ge\xc3\xb2rgia en el moment de la invasi\xc3\xb3 del seu pa\xc3\xads pels \xc3\xa0rabs musulmans l'any 772/775. La seva mare era una filla de Guaram III, un pr\xc3\xadncep-primat d'Ib\xc3\xa8ria de la fam\xc3\xadlia dels guar\xc3\xa0mides._NEWLINE_A la mort del seu pare, cap al 780, va adquirir els dominis de Tao o Taiq, i esdevingu\xc3\xa9 el primer duc de Tao xxx. El 786, el seu cos\xc3\xad (fill del seu oncle matern) Esteve III d'Ib\xc3\xa8ria va morir i Adarnases va adquirir llavors els seus dominis de Javak\xc3\xa8tia i de Calarzene. Deixant el Tao/Taiq i la Klardj\xc3\xa8tia al seu fill gran  Aixot, es va retirar a Javak\xc3\xa8tia on va passar la resta de la seva vida i on va morir el 807."